"Jumal ei läkitanud oma Poega maailma üle kohut mõistma,
vaid seda päästma." Johannese 3:17
TULE JA KOHTU ÜLELOOMULIKU JUMALAGA
2017. a. mais toimus Soomes suurüritus "Tõuse Soome!"
Õnnistusi kõigile!
Olen Guillermo Maldonado
ja meil on olnud eesõigus korraldada vaimulikult üleloomulikke üritusi
eripaigus üle Euroopa.
Üks me viimaseid üritusi toimus Norras ja oli väga võimas.
Sealsed pastorid said puudutatud ja muudetud
ning minnes tagasi oma kogudustesse,
puhkes seal ärkamine.
Imed, tervenemised, vabanemised, Püha Vaimuga ristimine,
finantsilised läbimurded jne.
Me olime ka Helsingis, Soomes 19.-21. mail, 2017. a.
Sinna olid eriliselt oodatud kõik inimesed Rootsist,
Norrast ja Soomest ja üldse kogu Põhja-Euroopast.
Tegu oli üleloomuliku kohtumisega Jumalaga,
millest keegi ei tahtnud ilma jääda, kuna see oli elumuutev kogemus.
Kõik inimesed, kes vajasid tervenemist, vabanemist, muutust;
vabanemist oma ihus või meeltes;
kõik, kes olid depressioonis ja vajasid vabanemist ning tervenemist;
kõik, kes vajasid mõnda imet oma ihus
kasvõi mõne uue organi näol,
olid enam kui oodatud.
See oli üks võimsamaid üleloomulikke üritusi üldse.
Nii et kõik põhjamaalased olid oodatud.
Kui sa aga vaatad meid täna ja ütled, et sa juba liigud üleloomulikus sfääris,
siis tea, et on üks totaalselt uus tasand,
kuhu sa pole veel sisenenud.
Kui sa aga pole kunagi näinud imesid või midagi üleloomulikku,
siis kui osaled neil üleloomulike kohtumiste üritustel,
muudab Jumal nii sind kui su perekonda.
Nii nagu see juhtus sel Helsingi üritusel 2017. a. mais.
Tänases saates...
Põhjus, miks meil pole kogudustes vabanemisi,
on selles, et me ei kuuluta sõnumit ristist.
Seetõttu polegi inimesed vabad,
vaid hoopis rõhutud, masenduses ja haiged,
sest me ei kuuluta sõnumit ristist.
Kui me aga kuulutame ristist, peavad inimesed kuulma,
et kõik need asjad said ristil võidetud ja hävitatud.
Jeesus tuli maa peale,
et demonstreerida üleloomulikkust koos imede ja tunnustähtedega.
Apostel Guillermo Maldonado
on kutsutud jagama Jumala üleloomulikku väge
selle põlvkonnaga.
Ole valmis oma imeks juba täna!
ÜLELOOMULIK TÄNAPÄEV koos apostel Guillermo Maldonadoga
Õnnistusi sulle!
Jagan kohe varsti võimsa sõnumi vabanemisest.
Vaadates algkoguduse elu Apostlite tegude raamatus,
siis me ei näe seal kusagil nõustamist.
Me näeme seal deemonite välja ajamist,
kuid mitte nõustamist.
Kas ma usun nõustamisse? Usun ikka.
Mul on muide lausa diplom nõustamise alal,
nii et ma usun nõustamisse.
Kuid mida sa teed, kui su ees seisab keegi,
kelle mõistus pole selge?
Sa ei saa nõustada mitte selge mõistusega inimest.
Psühholoogia ja psühhiaatria
on hakanud asendama algset vabastusteenistust
ja me ise ei taha tegeleda vabastamisega,
kuna me ei taha solvata ega riivata kedagi.
Sest kui sa näed rappuvaid, oksendavaid ja öökivaid inimesi,
siis sa ütled, et sa ei taha sellega mingit pistmist teha.
Tahame hoida pigem alal oma religioosset mainet,
kui et tegeleda vabastusteenistusega.
Mina olen otsustanud Jumala rahva vabastamise kasuks.
Mul täiesti ükskõik, kas see riivab kedagi või mitte.
Ma lihtsalt tahan, et inimesed saaksid vabaks.
Kogesin oma teenistusaja algul tohutut tagakiusu,
kuna usklikud ei usu vabastusteenistusse.
Kuid ma olen näinud inimesi radikaalselt muutumas
just tänu vabastusteenistusele.
See on miski, millest Jeesus ise õpetas.
Piiblis on öeldud, et Jeesus õpetas, jutlustas, tervendas
ja ajas välja kurje vaime.
Täna me küll õpetame ja jutlustame,
kuid me ei tervenda ega aja välja kurje vaime.
Nii et ole valmis võtma vastu sõnumit
vabastusteenistuse vajalikkusest ja olulisusest.
Kui sa vaatad meid läbi interneti või teleka,
siis tere tulemast vaatama saadet "Üleloomulik tänapäev"!
Anname me vaatajaile ühe suure aplausi.
Paljud tänapäeva kristlased kannatavad depressiooni, hirmude,
pornograafia, erinevate sõltuvuste, himude, andestamatuse,
hingesidemete, enesetapu mõtete ja suure hulga muude asjade all.
Seetõttu vajab ka 80% koguduse rahvast vabastamist.
St seesmist tervenemist ja vabastamist.
Võiks ju küsida, miks paljud ei tea vabastamisest midagi?
Seda seetõttu,
et hingevaenlase tugevus peitub teadmatuses.
Kõige osas, mida sa ei tea, Saatan sind just ründabki,
sest selles peitub pimeduseriigi mõte.
Pimedus tähendab seda, et puudub valgus.
Pimeduse jaoks tähendab valgus teadmist ja tarkust,
mistõttu pimeduseriik saab toimida vaid tänu teadmatusele.
Teadmatus aga tähendab teadmiste puudumist.
Vaatame Markuse 1:21
"Ja nad tulid Kapernauma.
Ja Jeesus läks kohe järgmisel hingamispäeval sünagoogi
ja hakkas õpetama."
Jeesuse teenistusel oli 4 tasandit: õpetamine, jutlustamine,
deemonite väljaajamine ja haigete tervendamine.
"Ja nad olid vapustatud tema õpetusest,
sest ta ei õpetanud neid nõnda nagu kirjatundjad,
vaid nagu see, kellel on meelevald."
Ma võiks terveks hommikuks selle mõtte juurde pidama jääda.
Kui paljud teist on kuulnud õpetajaid ja jutlustajaid
rääkimas väga kena ja sügavat juttu,
kuid selles kõiges on puudunud meelevald?
Sest meelevald on miski, mis saavutatakse läbi kogemuse.
"Ja nende sünagoogis oli inimene..."
Kus? - Sünagoogis.
Koguduses! Koguduses!
See polnud kusagil Haitil, Aafrikas või kus iganes.
Paljud inimesed arvavad,
et vabastamisteenistus kuulub sinna "pimedatesse paikadesse",
kus tegeletakse voodoo ja muu vaimse surra-murraga.
Kuid see lugu juhtus koguduses!
Koguduses.
Sünagoogis.
"Ja nende sünagoogis oli inimene, kelles oli rüve vaim..."
Rüve vaim tähendab ka deemonit või kurja vaimu.
Rüve vaim, deemon, kuri vaim.
"Ja nende sünagoogis oli inimene, kelles oli rüve vaim, ja see kisendas:
Mis on meil asja sinuga, Jeesus Naatsaretlane?"
Ta tundis Jeesuse ära! Miks?
Miks ta tundis Jeesuse ära?
Sest ta tundis ära Tema meelevalla.
Ta tundis ära meelevalla.
Kui sul on meelevald, siis kurjad vaimud tunnevad selle ära,
kuna vaimusfääris on meelevald läbinähtav.
"Kas sa oled tulnud meid hukkama?"
Kurjad vaimud teavad, et nad on hukule määratud.
Nad teavad, et neid saadetakse põrgusse,
mistõttu nad küsisidki,
kas Jeesus tuli neid hukkama ja põrgu saatma?
"Ma tean, kes sa oled: Jumala Püha!”"
Ja siis seal on öeldud, et see rüve vaim raputas seda meest.
Oota, mis mõttes?
Asjad lähevad ikka täitsa käest!
See igati kena härrasmees istub koguduses esimeses reas.
Võib-olla ta on arst, või hoopis raamatupidaja,
aga korraga ta hakkab vappuma ja suust vahtu välja ajama.
Ja sa mõtled: "Aga ta on ju tore inimene!"
"Ja rüve vaim lahkus temast teda raputades
ja valju häälega kisendades.
Ja nad kõik olid jahmunud, nii et nad arutasid omavahel:
Mis see siis on? Kas uus meelevallaga õpetus?"
Miks nad seda üldse küsisid?
Sest kogu Iisraeli ajaloos
poldud iialgi nähtud deemonite välja ajamist.
Isegi Mooses, Taaniel ja Taavet polnud seda näinud.
Mitte keegi polnud,
sest Vanas Testamendis polnud kellelgi seda meelevalda
tõusta Saatana vastu ja ajada deemoneid välja.
Mitte kellelgi.
Seetõttu nad küsisidki: Mis see siis on?"
Kreeka keeles tähendab see küsimus Mis see siis on?"
küsimust: "Mis see ta hääles on?"
Mida su hääl peegeldab? Meelevalda.
Nii et nad küsisid, mis see siis on ehk mis peitub Tema hääles?
Hääles peitub meelevald.
""Tema vaid käsutab rüvedaid vaime, ja need kuulavad tema sõna!”
Ja kohe levis kuuldus temast..."
Tahad sa ka kuulsaks saada?
Ütle ometi "jah"!
Kuulsaks Jeesuse poolest? Jah!
Mitte omaenda ambitsioonide poolest.
Ma ei taha olla tuntud tuntuse poolest, vaid Jeesuse poolest.
Ma tahan, et inimesed näeksid minus Jeesust.
See on vinge!
"Ja kohe levis kuuldus temast kõikjale kogu Galilea ümbruskonda."
Salm 33: "Terve linn oli kogunenud maja ukse ette."
Vaid üks vabastamine tõi terve linna kokku.
Mitte isegi mõni füüsiline ime, aga üks vabastamine
tõi kogu linna kokku.
Miks?
Sest need samad inimesed, kes vajasid vabastamist Jeesuse ajal,
vajavad seda ka täna.
Samad inimesed - koguduses ehk sünagoogis.
Jeesusel polnud mingit salajast, privaatset vabastusteenistust.
Jeesus tegi seda avalikult.
See polnud nii, et: "Tooge ta mu kontorisse"
või "Ma tulen ta juurde koju."
Ei. Jeesus tegi seda avalikult. Miks?
Sest Jeesus tahtis avalikult näidata rahvale Saatana lüüasaamist.
Ära kunagi häbene deemonite väljaajamist avalikus kohas
Miks?
Sest sa saadad sellega pimeduseriigile ühe sõnumi,
öeldes, et too on lüüa saanud ja kasigu sellest inimesest välja!
Kasigu sellest ihust välja, Jeesuse nimel!
Me aga teeme koguduses kahte viga.
Mis need on?
Me oleme nii alahinnanud kui ülehinnanud Saatanat.
Need on need me kaks viga.
Mis need olidki?
Me alahindame Saatanat stiilis: "Saatanal pole mingit väge!"
On ikka küll!
Küll aga pole tal meelevalda.
Las ma öelda seda veelkord - tal on vägi!
Kust ta selle väe sai?
Jumalalt, kui Jumal ta keerubiks lõi.
Nii et tal on vägi,
kuid seda ei saa kasutada, kui sul pole seaduslikku õigust selleks.
Kui püüad seda kasutada, ei lase Jumal sel sündida
ja Saatan teab seda.
Seetõttu ta läkski Aadama juurde,
et röövida temalt ta meelevald, mille Jumal oli talle andnud.
Saatanal oli vägi, aga mitte meelevalda,
mis annab õiguse kasutada väge.
Nii et ta püüdis seda röövida, et kasutada oma väge.
Jeesus aga taastas Uues Testamendis
kogu meie meelevalla.
Tõstke oma käed ja hakake palvetama vaimus.
Kuulutage Jeesuse võitu ristil!
Põhjus, miks meil pole kogudustes vabanemisi,
on selles, et me ei kuuluta sõnumit ristist.
Seetõttu polegi inimesed vabad,
vaid hoopis rõhutud, masenduses ja haiged,
sest me ei kuuluta sõnumit ristist.
Kui me aga kuulutame ristist, peavad inimesed kuulma,
et kõik need asjad said ristil võidetud ja hävitatud.
Keegi peab ometigi kuulutama seda võitu!
Üks, kaks, kolm - läks!
Laske käia!
Kuulutage risti! Kuulutage risti!
Jeesus võitis Saatana seal ristil!
Ütle oma naabrile: "Saatan on lüüasaanud vennike!"
Kes vajavad vabastamist?
Need, kes on lapsendatud või kelle vanemad on teinud aborti.
Isikud, kes on hüljatud ja tõrjutud oma vanemate poolt.
Orvud on need, kes on hüljatud.
Kes vajavad vabastamist?
Inimesed, keda on kuritarvitatud, vägistatud või lapsena pilastatud.
Inimesed, kellel on kroonilised eluaegsed haigused
ja kelle suguvõsas on olnud kroonilisi haigusi.
Inimesed, kellel on kontrollimatud himud ja harjumused,
mis pole allunud palvele ja paastule.
Inimesed, kes kogevad pidevalt kõikvõimalikke hirme.
Inimesed, kes kannatavad hüljatuse, üksinduse, depressiooni, meeleheite
ja enesetapumõtete all.
Inimesed, kes klatšivad, neavad ja nurisevad.
Kes veel?
Need, kes on kibestunud ja vihased mõne rassi või etnilise grupi suhtes.
Seda nimetatakse rassismiks.
Me kõik vajame vabastamist.
Küsimus:
kui paljud teist ütleks mulle:
"Apostel, sa mainisid teatud asju, millest vajaksin vabastust."
Tõstke oma käed.
Palun, et sulgeksite oma silmad just seal, kus te olete
ja me kuulutame teile vabastust.
Annan teile täpsed juhised selle kohta, kuidas kogeda kiireimat vabanemist.
1. Sa pead alistama end.
Pead tunnistama üles need inimesed või olukorrad,
mida ennist mainisin.
Võib-olla sa vajad vabanemist oma hinges või mõtetes.
Oled ehk seotud pornograafia- ja hirmudega.
Koged ehk sügavat leina või kurbust, või mida iganes muud.
Kui nii, siis pead alistama end ja mõistma, et sa vajad vabastust.
2. Paranda meelt oma pattudest.
Meeleparandus kõrvaldab igasuguse Saatana õiguse tulla su ellu
Kui su elus on uhkust,
siis mõned asjad ei lahene just nimelt su uhkuse tõttu.
3. Tuvasta olukorra tekkepõhjus.
Mis ajast alates sa kannatad nende piinavate mõtete käes?
4. Sa pead oma lihaliku loomuse igapäevaselt risti lööma.
Tõsta oma käed ja korda minu järel kõva häälega:
Isa Jumal,
ma tulen Su ette.
Ma olen Su laps
ja ma usun,
et Jeesus Kristus
on mu Issand
ja mu Päästja.
Vabadus
on Sinu laste leib
ja see kuulub ka mulle.
Tulen just praegu
Sinu risti alla,
et võtta vastu see, mis kuulub mulle.
Oma vabastuse.
Tänu Sulle, Jeesus!
Sa oled Saatana ära võitnud
ja ma olen vaba.
Hüüa kõva häälega: "Ma olen vaba!"
Just praegu.
Ma käsin Jeesuse Kristuse nimel igal deemonlikul vaimul,
mis on rõhunud inimeste meeli, tahet ja tundeid...
Eriti just nende tahet, mis pole lasknud neil otsustada.
Ma käsin Jeesuse nimel igal rõhumisel ja kannatusel
ning surma vaimul lasta lahti Jumala rahvast!
Just praegu!
Üks, kaks, kolm - just praegu!
Kui sa pole kunagi võtnud Jeesust vastu
kui oma isiklikku Päästjat...
Võib-olla sa võitled oma eluga, kogedes masendust ja kannatusi,
hirme ja ärevust
ning sa ei tea, mida nendega peale hakata.
Las ma näidata sulle teed, kelleks on Jeesus ise.
Tahan kutsuda sind kordama järgmist palvet minu järel,
öeldes kõva häälega:
ma vajan Jeesust ja vabastamist.
Jeesus on Vabastaja.
Kui sa pole Teda kunagi oma Päästjana vastu võtnud,
siis korda seda palvet minu järel:
Isa Jumal,
ma tunnistan, et olen patune.
Ma parandan meelt oma pattudest.
Ütle seda häälega välja.
Ma parandan meelt oma pattudest.
Ma tunnistan oma suuga, et Jeesus Kristus on mu Issand
ja mu Päästja.
Ütle: mu Issand ja mu Päästja.
Usun kogu oma südamest,
et Jeesus Kristus tõusis surnuist.
Aitäh Sulle Issand selle eest, aamen.
Kui palusid seda palvet, siis võta meiega ühendust
ja anna meile teada, et kutsusid Jeesuse oma südamesse.
Kuid enne veel, kui lõpetan,
tahan jagada teiega inimeste võimsaid tunnistusi sellest,
kuidas me saade on muutnud nende elusid.
Mario ja ta naine kirjutavad:
"Vaatame te saadet iga päev
ja me elud on saanud muudetud ning liikunud paremuse suunas
alates päevast, mil hakkasime teie partneriteks."
Võimas!
Charlene Floridast hakkas me patneriks,
kuna usub Jumala üleloomuliku väe laienemisse üle maailma.
Suur tänu selle eest!
Ka sinust võib saada me partner,
olles osa kõigest, mida Jumal on üle maailma tegemas.
Võid hakata selleks kohe praegu.
Võta meiega ühendust ja ole õnnistatud!
Lapsed vanuses 7-13
on kõige haavatavamad seksuaalase ärakasutamise suhtes
Ameerikas on 1 tüdruk 5'st seksuaalse kuritarvitamise ohver
Meie kodune õhkkond oli väga pingeline.
Seal oli alati tülitsemist ja stressi.
Vanemad vaidlesid omavahel ja mina oma õega.
Vahel läks asi isegi füüsiliselt vägivaldseks,
rääkimata verbaalsest vägivallast,
mis pani mind sageli kodunt ära jooksma.
Kogesin lapsepõlves täit hülgamist,
sattudes juba 4-aastaselt pilastamise ohvriks.
See mees lähenes mulle,
käskides mul sulgeda silmad ja lugeda kolmeni,
peale mida ta pidi andma mulle kingituse.
Sulgesin silmad ja olin nii elevil eesootava kingituse üle,
kuid tema lasi hoopis oma püksid alla ja pani oma suguelundi mulle pihku.
Hakkasin nutma ja hüüdsin ema järele,
tundes end nii haavatavana, kuna keegi polnud seal mind kaitsmas
Nii et tundsin, kuidas mult' juba väga noorena
mu süütu puhtus rööviti.
Kogesin end väga üksildasena ja tundsin hirmu kõigi meeste ees.
Ma isegi kartsin kiinduda kellegisse,
kuna kogu juhtunu tekitas minus nii suurt vastikustunnet.
Minu seksuaalne identiteet tekitas minus segadust
ja ma ei teadnud, kas peaksin olema poiss või tüdruk.
Ma lihtsalt ei tundnud end naiselikuna peale kõike toimunut.
Hakkasin end isegi lõikuma
ja kasutasin kõikvõimalikke asju enda ümber, et end vigastada.
Jooksin klaasseina sisse või torkisin end terava noaga.
Kasutasin mida iganes,
sest tundsin end seesmiselt nii räpasena.
Olin pettunud ja ütlesin endamisi: "Jumal, ma tahaks tunda Sind;
tahaksin näha ja kuulda Sind,
kuid ma ei näe ega koge Sind."
Mäletan, kuidas olles 7. klassis,
vaatasin üles taevasse ja hakkasin nutma.
Ütlesin: "Jumal, Sa pole päris, sest ma ei koge Sind."
Otsisin tingimusteta armastust, kuid ma ei leidnud seda kelleski;
ei oma perekonnas ega sõprades.
Tundsin vaid suur tühjust.
Kuid siis viis onu mu kirikusse ja kõik võttis totaalselt teise pöörde.
Mäletan, kuidas tõstsin ülistuse ajal oma käed,
kuna kõik teised mu ümber tegid nii.
Olin tol ajal küll üsna mässumeelne,
kuid otsustasin siiski teha seda, kuna kõik teised tegid seda.
Sulgesin oma silmad ja tõstsin oma käed
ning korraga hakkasid pisarad voolama mu silmist.
Mõtlesin: "Mis minuga toimub?"
Ma ei saanud aru.
Mõtlesin, et ehk on see laulust, kuna tegu oli ilusa lauluga.
Kuid käsi tõstes kogesin korraga, kuidas see mustus, mis oli mu sees,
sai minust eemaldatud.
See sai eemaldatud
ja ma tundsin end kui kerge udusulena.
Vastupidiselt eelnevale, kus tundus, et kannan suurt koormat.
Mu onunaine küsis sel samal hetkel,
kas tahaksin minna altarile ja anda oma elu Jeesusele?
Ütlesin, et tahan.
Sel hetkel nutsin veelgi enam,
kuna polnud iialgi varem taolist armastust kogenud.
Kogesin elu esimest korda Jumala armastust
ja muudkui nutsin ja nutsin.
Suured, soojad pisarad lihtsalt voolasid minust välja.
Tundsin end nii puhtana.
See oli parem, kui mis iganes teraapia!
Jumal lihtsalt muutis mind ja kogu mu elu.
Otsustasin peale seda
pühendada oma elu täielikult Jeesusele.
Ma ei tahtnud midagi muud. Ei suhteid ega midagi.
Tahtsin vaid Jumalat.
Vaid Teda ja ei midagi muud.
Mul oli ükskõik teistest - tahtsin vaid Teda!
Tahtsin armastada Teda selliselt nagu Tema oli mind armastanud -
kõige täiega ja tingimusteta.
Tänu sellele, mida Ta tegi, olengi täna siin.
Ta on teinud minust ülistaja King Jesus noortebändis.
Ma esindan Teda läbi selle, mida Ta on mu elus teinud,
vabastades mind erinevatest asjadest.
Olin kunagi hästi häbelik ja endasse tõmbunud,
kuid täna, olles oma pere keskel, meeldib mulle pidevalt nalja visata
ja neid ka kallistada,
mida ma varem ei teinud kunagi.
Kallistan neid pidevalt
ja tahan neid armastada nõnda nagu Jumal on mind armastanud.
Kui me saade on sind puudutanud, võta meiega ühendust.
Aitäh, et vaatasid meid täna,
muutes selle ülemaailmse teenistuse võimalikuks.
Tänu sinu toele kogeb see põlvkond Jumala üleloomulikku puudutust.
Nähtud saade valmis
tänu Guillermo Maldonado sõprade-partnerite toele
ja tänu teenistusele King Jesus International Ministry.
Õnnistusi kõigile!
Olen apostel Guillermo Maldonado.
Meil on olnud eesõigus korralda üleloomulikkuse konverentse
eripaigus üle Euroopa.
Üks neist toimus Norras ja oli väga võimas.
Pastorid said nii puudutatud ja muudetud,
et oma kogudustesse tagasi minnes puhkes seal ärkamine.
Aset leidsid imed, tervenemised, vabanemised,
Püha Vaimuga ristimine ja finatsilised läbimurded.
Samasugune konverents toimus ka Helsingis 19.-21. juulil, 2017
Oodatud olid kõik inimesed Soomest, Rootsist, Norrast
ja Põhjamaadest tervikuna.
See oli üritus, millest keegi ei tahtnud ilma jääda,
kuna tegu oli elumuutva üritusega.
Inimesed, kes vajasid tervenemist, muutust
ja vabastamist oma meeltes;
inimesed, kes vajasid tervendavat imet oma ihus
või lausa uut organit -
kõik olid oodatud!
Tegu oli võimsa, üleloomuliku konverentsiga,
mis oli siis mõeldud kõigile põhjamaalastele.
Kas tahaksid kogeda aktiveerumist?
Ütled ehk seepeale:
"Aga ma juba liigun üleloomulikus sfääris."
Kui nii, siis tea, et on üks teine tasand,
kuhu sa pole veel sisenenud.
Kui sa aga pole kunagi näinud imesid või midagi üleloomulikku,
siis kui avad end sellele, muudab Jumal nii sind kui su peret.
Tegu on võimsate konverentsidega
nagu see, mis ka Helsingis 2017. a. mais toimus.
Ole õnnistatud!
"Jumal ei läkitanud oma Poega maailma üle kohut mõistma,
vaid seda päästma." Johannese 3:17
2017. a. mais toimus Soomes suurüritus "Tõuse Soome!"
Tõlge: Anne-Ly Raukas